laion/Wikipedia-Exotic huggingface dataset:
კუტბ ად-დინ აიბაკი

კუტბ ად-დინ აიბაკი (გ. 1210) — დელის სასულთნოს პირველი სულთანი, მუჰამედ ღურის მხედართმთავარი. მონაწილეობდა ღურიდთა დაპყრობით ომებში ჩრდილოეთ ინდოეთში. მუჰამედის მკვლელობის შემდეგ 1206 წელს ხელთ იგდო ჩრდილო ინდოეთის მართვის სადავეები და თავი პირველ სულთნად გამოაცხადა . სათავე დაუდო ახალ, ინდოეთის სამეფოთა შორის პირველ მუსლიმანურ სახელმწიფოს რომელმაც 320 წელი იარსება. ასევე ღულამთა დინასტიას რომელიც ქვეყანას მართავდა 1206-1290 წლებში. 1210 წელს აიბაკი გარდაიცვალა და გამეფდა არამ-შაჰი. Британника. Индия: ранние тюркские султаны Династия Рабов и начало Делийского султаната Династия муиззи[მკვდარი ბმული] «История Востока» (Восток в средние века — с XIII в. х. э.) Глава IV МОНГОЛЫ И МОНГОЛЬСКОЕ ЗАВОЕВАНИЕ ДЕЛИЙСКИЙ СУЛТАНАТ В XIII в.
Midnight (Coldplay-ს სიმღერა)

„Midnight“ — ბრიტანული როკ-ჯგუფ Coldplay-ს სიმღერა, დაწერილი პროდიუსერ ჯონ ჰოპკინზის მონაწილეობით. იგი ჩაიწერა ჯგუფის მეექვსე სტუდიურ ალბომ Ghost Stories-თვის. ეს არის ალბომის რიგით მეხუთე სიმღერა. მისი მუსიკალური ვიდეო გამოვიდა 2014 წლის 25 თებერვალს. "Midnight"-ის 7" სინგლი გამოვიდა 2014 წლის გრამფირფიტების მაღაზიის დღის აღსანიშნავად. სიმღერა აგებულია ორიგინალურ კომპოზიციაზე, რომელიც 2003 წელს პროდიუსერ ჯონ ჰოპკინზის მიერ დაიწერა. სიმღერა ჯგუფის მიერ მეექვსე სტუდიურ ალბომზე მუშაობისას ჩაიწერა, სტუდიებში The Bakery და The Beehive (ლონდონი, ინგლისი), რომლებშიც ჩაიწერა წინა ორი ალბომი, Viva la Vida or Death and All His Friends და Mylo Xyloto. კრის მარტინის ვოკალი ამ სიმღერაში ვოკოდერის ეფექტით ჟღერს. "Midnight" ცოცხლად ჯგუფის მიერ პირველად შესრულდა iTunes-ის ფესტივალის ფარგლებში, SXSW-ზე, 2014 წლის 12 მარტს, ტეხასში. სიმღერის 5 წუთიანი მუსიკალური ვიდეო, რომელიც მერი უიგმორმა გადაიღო, ვიდეოჰოსტინგის საიტ Vevo-ზე, ულან ბატორის დროით 2014 წლის 25 თებერვალს ღამის 12 საათზე გამოვიდა. იგი თითქმის მთლიანად ჰიპერსპექტრული და ნეგატიური გამოსახულების სახით არის წარმოდგენილი, სხვადასხვა ვიზუალური ეფექტით. გამოქვეყნებიდან 24 საათის განმავლობაში იგი 1 მილიონჯერ იქნა ნანახი. ორი დღის ნახვების რაოდენობა 3 მილიონამდე ავიდა, ხოლო 4 მარტისთვის - 8 მილიონამდე. Coldplay გაი ბერიმენი - ლაზერული არფა ჯონი ბაკლენდი - გიტარა უილ ჩემპიონი - პერკუსია კრის მარტინი – ვოკალი ↑ 1.0 1.1 Montgomery, James. Coldplay Pull A Beyoncé With Surprise Release Of New Single, 'Midnight'. MTV. დაარქივებულია ორიგინალიდან — 26 თებერვალი 2014. ციტირების თარიღი: 25 February 2014. ↑ Young, Alex. Listen: Coldplay’s new single “Midnight”. Consequence of Sound. ციტირების თარიღი: 25 February 2014. ↑ 'Midnight': Coldplay zaskakuje w najnowszym singlu Polish. Interia.pl (26 February 2014). დაარქივებულია ორიგინალიდან — 16 აპრილი 2014. ციტატა: „... The song was produced by Jon Hopkins, who developed one of his ideas from 2003 ...“ ციტირების თარიღი: 3 March 2014. ↑ Midnight (Giorgio Moroder Remix) - Single by Coldplay. iTunes (GB). ციტირების თარიღი: 13 May 2014. ↑ Giorgio Moroder remix of Midnight out now. Coldplay.com (21 April 2014). დაარქივებულია ორიგინალიდან — 14 მაისი 2014. ციტირების თარიღი: 13 May 2014.
არგილითი

არგილითი (ბერძ. argillos — თიხა და lithos — ქვა) — დანალექი სამთო ქანი; წარმოადგენს გამკვრივებულ თიხას. წარმოიქმნება თიხის დიაგენეტური და ეპიგენეტური დეჰიდრატაციით და გამკვრივებით. ქიმიური და მინერალოგიური შედგენილობით არ განსხვავდება თიხისაგან. თიხაზე უფრო მაგარია და წყალში არ იხსნება. დამახასიათებელია ნაოჭა სისტემებისათვის, სადაც ტექტონიკური დაძაბულობა ხელს უწობდა თიხიან ნალექთა არგილითებად გარდაქმნას. არგილითი გამოიყენება ნედლეულის სახით, ცემენტის, კერამზიტისა და იშვიათად სამშენებლო კერამიკის წარმოებისათვის. კაოლინური არგილითი გამოიყენება ცეცხლგამძლე მასალად. არგილითის ძირითადი საბადოა კუნძული ჰაიდა-გუაი. არგილითი — სამთო ენციკლოპედია (რუსული) ქართული საბჭოთა ენციკლოპედია, ტ. 1, თბ., 1975. — გვ. 556.
ნგერულმუდი

ნგერულმუდი (ინგლ. Ngerulmud) — პალაუს დედაქალაქი. მდებარეობს მელეკეოკის შტატში, კუნძულ ბაბელდაობზე, ზღვის დონიდან 70 მ სიმაღლეზე, ძველ დედაქალაქ კორორიდან ჩრდილო-აღმოსავლეთით დაახლოებით 20 კილომეტრში და 2 კმ-ით ჩრდილო-დასავლეთით სოფელ მელეკეოკიდან. პალაუს დედაქალაქი გახდა 2006 წლის 7 ოქტომბერს. ↑ U.S. Relations With Palau ↑ Addresses of Palau Government offices
გიორგი I (იმერეთის მეფე)

გიორგი I (გ. 1392) — იმერეთის სამეფოს მეფე 1389-1392 წლებში, ბაგრატ I ერისთავის ძე. გიორგი I-ის გამეფების დროს იმერეთის ზოგიერთი ციხესიმაგრე, მათ შორის ქუთაისისა, ჯერ კიდევ საქართველოს მეფე ბაგრატ V-სა და მის მემკვიდრე გიორგის ეჭირათ. გურიის, ოდიშის და სხვა მთავრების მათ მხარეზე იყვნენ და გიორგი I-ის მეფობას არ ცნობდნენ. გიორგი I-მა ამ ციხესიმაგრეთა დაკავება მოახერხა. 1390 მან აფხაზეთის კათოლიკოსად თავისი მომხრე არსენი დასვა და ამით სასულიერო ფეოდალთა წრეშიც დასაყრდენი გაიჩინა. 1392 გიორგი I-მა ოდიშის მთავრის, ვამეყ I დადიანის წინააღმდეგ ილაშქრა, მაგრამ დამარცხდა და თვითონაც ბრძოლაში დაიღუპა. სოსელია ო., ქართული საბჭოთა ენციკლოპედია, ტ. 3, თბ., 1978. — გვ. 159. სოსელია ო., ენციკლოპედია „საქართველო“, ტ. 2, თბ., 2012. — გვ. 17.
ქერქქვეშასებრნი

ქერქქვეშასებრნი (ლათ. Aradidae) — ნახევრადხეშეშფრთიანების ოჯახი. მათი სხეულის სიგრძე 4-10 მმ აღწევს, ბრტყელია. ფართოდ არიან გავრცელებული. ოჯახში 100-ზე მეტი გვარის 1000-მდე სახეობაა გაერთიანებული. ბინადრობენ ხეების ქერქქვეშ, ქერქის ნაბზარებში, აბედა სოკოების ნაყოფსხეულზე. იკვებებიან მცენარეთა წვენით, რაც იწვევს მცენარის ზრდის შეფერხებას, წვეროს გახმობას და მთელი ხის თანდათანობით კვდომას. ქართული საბჭოთა ენციკლოპედია, ტ. 10, თბ., 1986. — გვ. 502.
როზალინ სასმენ იელოუ

როზალინ სასმენ იელოუ (ინგლ. Rosalyn Sussman Yalow დ. 19 ივლისი, 1921, ნიუ-იორკი — გ. 30 მაისი, 2011, ნიუ-იორკი) — ამერიკელი მედიკოსი, ნობელის პრემიის ლაურეატი. იყო რიგით მეორე ამერიკელი ქალი, რომელმაც ეს პრემია მიიღო. 1988 წელს მიიღო მეცნიერების ეროვნული მედალი. შეგიძლიათ იხილოთ მედიაფაილები თემაზე „როზალინ სასმენ იელოუ“ ვიკისაწყობში. პირველი ამერიკელი ქალი ნობელიანტი დაარქივებული 2016-03-04 საიტზე Wayback Machine. Dr. Yalow's Autobiography Rosalyn Yalow: Assaying the unknown ↑ 1.0 1.1 Ялоу Розалин Сасмен // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 5.0 5.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 6.0 6.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 7.0 7.1 Académie nationale de médecine <a href="https://wikidata.org/wiki/Track:Q107213173"></a> ↑ Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ 11.0 11.1 Find a Grave — 1996. <a href="https://wikidata.org/wiki/Track:Q63056"></a> ↑ http://www.nndb.com/honors/867/000046729/ ↑ http://www.nndb.com/org/456/000041333/ ↑ NNDB — 2002. <a href="https://wikidata.org/wiki/Track:Q1373513"></a> ↑ 1976 Winners — Lasker Foundation. <a href="https://wikidata.org/wiki/Track:Q15701670"></a> ↑ The Nobel Prize in Physiology or Medicine 1977 — Nobel Foundation. <a href="https://wikidata.org/wiki/Track:Q1781959"></a> ↑ Table showing prize amounts — Nobel Foundation, 2019. <a href="https://wikidata.org/wiki/Track:Q1781959"></a> ↑ Rosalyn S. Yalow — ქალების ეროვნული დიდების დარბაზი. <a href="https://wikidata.org/wiki/Track:Q1967852"></a> ↑ https://www.witi.com/halloffame/ ↑ https://commencement.miami.edu/about-us/archives/honorary-degree-recipients/index.html ↑ https://www.washingtonpost.com/archive/lifestyle/1978/06/15/women-of-the-year/8a16f6a7-62fc-4b00-bf6b-205e64368131/ ↑ https://biologicalsciences.uchicago.edu/lecture-series/ricketts
ოზურგეთის მუნიციპალიტეტის გერბი

ოზურგეთის მუნიციპალიტეტის გერბი — ოზურგეთის მუნიციპალიტეტის სიმბოლო დროშასთან ერთად. მიღებულია ოზურგეთის მუნიციპალიტეტის საკრებულოს მიერ. გერბი გერბის ფარი გაკვეთილია და იყოფა სამ ნაწილად. I ნაწილი – მეწამულ ველზე ვერცხლის ჰერალდიკური ჯვარი; II ნაწილი – ზურმუხტის ველზე ვერცხლის ხე გარსშემოხვეული ოქროს ვაზით, რომელსაც აქვს ოქროს მტევნები და ფოთლები. III ნაწილი – შავი ველი (სიმაღლით ფარის 1:3), რომელსაც ზემოდან გასდევს ტალღოვანი სარტყელი; გერბის ფარს ზემოთ მოთავსებულია საქალაქო ვერცხლის გვირგვინი – სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი „ოზურგეთი“ ოზურგეთის მუნიციპალიტეტმა პირველი გერბი 2014 წლის მარტში მიიღო. მისი აღწერილობა შემდეგნაირი იყო: გერბის ფარი გადაკვეთილია სამ ნაწილად. ცენტრალური ზურმუხტის ველი ფარის სიმაღლის ნახევრის ტოლია. ზურმუხტის ველი, მის ზემოთ არსებულ ლაჟვარდის ველისგან გამოყოფილია ტალღისებურად. ლაჟვარდის ველი ფარის სიმაღლის ნახევრის ტოლია. ზურმუხტისა და ლაჟვარდის ველებზე მოთავსებულია ოქროს ფიგურა: სვეტი, რომელიც ბოლოვდება ჯვრით და მწოლიარე ლომი, რომელსაც მარჯვენა თათით უპყრია მახვილი. ლაჟვარდის ველის მარჯვენა კუთხეში გამოსახულია ვერცხლის ცხრაქიმიანი მნათობი. ქვედა სევადის ველი წარმოადგენს გერბის სიმაღლის მეოთხედს და გადაკვეთილია სამი ვერცხლის ტალღისებური სარტყლით. ოზურგეთის მუნიციპალიტეტის გერბი დაარქივებული 2016-03-05 საიტზე Wayback Machine.
ოზურგეთის მუნიციპალიტეტის დროშა

ოზურგეთის მუნიციპალიტეტის დროშა — ოზურგეთის მუნიციპალიტეტის სიმბოლო გერბთან ერთად. მიღებულია ოზურგეთის მუნიციპალიტეტის საკრებულოს მიერ 2015 წლის აგვისტოში. დროშა გაყოფილია ვერტიკალურად ორ მეწამულ და მწვანე ველებად. კომპოზიციის ცენტრში გამოსახულია თეთრი ჰერალდიკური ჯვარი, სიმაღლით დროშის ½; დროშის პროპორციებია: 2:3 ოზურგეთის მუნიციპალიტეტის დროშა 2014-2015 წლებში შემდეგნაირი იყო: დროშის ქსოვილი ვერტიკალურად გაყოფილია ორ ტოლ, ლაჟვარდისა და ზურმუხტის ველებად. ლაჟვარდის ველზე გამოსახულია ოქროს ჯვარი, რომელიც ზომით დროშის სიმაღლის 3/5-ს ტოლია. დროშის პროპორცია: 2/3. ოზურგეთის მუნიციპალიტეტის დროშა და გერბი დაარქივებული 2016-03-05 საიტზე Wayback Machine.
ტეა ლეონი

ტეა ლეონი (ინგლ. Téa Leoni დ. 25 თებერვალი, 1966) — ამერიკელი მსახიობი. სხვადასხვა დროს როლები შეასრულა ფილმებში: „იურული პარკი III“ (2001), „მეოჯახე“ (2000), „უფსკრულთან შეჯახება“ (1998), „დიკის და ჯეინის გართობა“ (2005), „არ გააღვიძოთ მძინარე ძაღლი“ (1996), „ესპანური ინგლისური“ (2004), „ცუდი ბიჭები“ (1995), „მოჩვენებათა ქალაქი“ (2008) „როგორ მოვიპარო ცათამბჯენი“ (2011). ტეა ლეონი დაიბადა ნიუ-იორკში, დედამისის — პროფესიით დიეტოლოგის, ემილი ენისა და მამამისის — იურისტის, ენთონი პანტალეონის ოჯახში. ლეონის პაპა მამის მხრიდან იყო იტალიური და ინგლისური წარმოშობის, ხოლო ბებია მამის მხრიდან, პოლონელ-ამერიკელი მსახიობი ჰელენკა პანტალეონი. ლეონის მონაწილეობა აქვს მიღებული ტელესერიალ „სანტა-ბარბარაში“. მისი პირველი მეუღლე იყო ნილ ჯოზეფ ტარდიო. 1997-2014 წლებში ქორწინებაში იმყოფებოდა დევიდ დუხოვნისთან. ტეა ლეონი კინოფილმების ინტერნეტ-მონაცემთა ბაზაში
სტიქიური უბედურება

სტიქიური უბედურება — ბუნებრივი მოვლენა, რომელიც ატარებს საგანგებო ხასიათს და რომელსაც მოჰყვება მოსახლეობის ნორმალური ცხოვრების დარღვევა, ადამიანთა სიკვდილი, მატერიალურ ღირებულებათა დანგრევა და განადგურება. ხასიათდება მნიშვნელოვანი მასშტაბებითა და სხვადასხვაგვარი ხანგრძლივობით, მაგალითად, მიწისძვრის ხანგრძლივობა შეიძლება რამდენიმე წამი გაგრძელდეს, ხოლო წყალდიდობა თვეები. სტიქიური უბედურება შეიძლება იყოს მიწისძვრა, ვულკანის ამოფრქვევა, ღვარცოფი, მეწყერი, ზვავი, წყალდიდობა, ცუნამი, ხანძარი, ტორნადო და სხვა. სტიქიური უბედურება (ინგლისური) სტიქიური უბედურება (რუსული)
ანგლო-ნორმანული ინგლისი

ანგლო-ნორმანული ინგლისი — ინგლისის ისტორიის პერიოდი მოიცავს 1066-1154 წლების პერიოდს. ნორმანთა მიერ ინგლისის დაპყრობიდან პლანტაგენეტთა (ანჟუელთა) გაბატონებამდე. ამ პერიოდის უმნიშვნელოვანესი მოვლენა იყო ის რომ ნორმანი და ანგლო-საქსი ხალხი ერთხელ და სამუდამოდ შეერწყნენ ერთმანეთს. 1066 წლის 14 ოქტომბერს ნორმანდიის ჰერცოგმა ვილჰელმ II-მ (1035-1087 წწ.) გაიმარჯვა ანგლო-საქსებზე ჰასტინგზის ბრძოლაში და შემდეგ ექვს წელიწადში დაიპყრო მთელი ინგლისი. ნორმანთა მიერ ინგლისის დაპყრობის უარყოფითი მხარე იყო ის, რომ ქვეყანაში გაბატონდნენ ფრანგ-ნომანთა ბარონები. თავისუფალი გლეხები, ტანები კი იქცნენ ყმა გლეხებად. 1086 წლის მოსახლეობის აღწერის დროს შეიქმნა, საშინელი სამსჯავროს წიგნი. დადებითი იყო ის, რომ ინგლისი იქცა დეცენტრალიზებულ სახელმწიფოდ, აშენდა მრავალი ციხესიმაგრე, მიწები დაურიგდათ ჰერცოგის ერთგულ დიდებულებს. უილიამი სიცოცხლის ბოლომდე ჰერცოგისა და მეფის წოდებასაც ატარებდა. მისი გარდაცვალების შემდეგ მისი მიწები ორმა უფროსმა ვაჟმა გაიყო. უილიამს ერგო ინგლისი, ხოლო რობერტს ნორმანდია. უილიამ II-ის (1087-1100 წწ.) უმცროსმა ძმამ ჰენრი I-მა (1100-1135 წწ.), 1106 წელს დაამარცხა რობერტ II (1087-1106 წწ.) და ნორმანდია შემოიერთა. 1135-1153 წლებში ინგლისში შინაფეოდალური არეულობა მიმდინარეობდა. ჰენრი I-ის შემდეგ გამეფდა მისი დის შვილი სტეფანი (1135-1154 წწ.), რაზეც უკმაყოფილება გამოთქვა ანჟუს გრაფმა ჯოფრუა პლანტაგენეტმა (ნორმანდიის ჰერცოგი 1144-1151 წწ.), ჰენრის ძმამ. მისი მეუღლე მატილდა 1139 წელს ინგლისში შეიჭრა და სტივენს შეებრძოლა. მდინარე ტემზის სამხრეთი მიწები მთლიანად აოხრდა. რამდენიმე სასტიკი ბრძოლის შემდეგ 1141 წელს მატილდამ იმარჯვა სტეფანზე და დაიკავა ლონდონი. თუმცა მეორე წელსვე იძულებული გახდა დაეტოვებინა ქვეყანა. 1144 წელს ანჟუს გრაფის არმიებმა ნორმანდია დაიპყრეს. 1154 წელს სტივენის სიკვდილის შემდეგ ანჟუს გრაფის ძემ ჰენრი II პლანტაგენეტმა (1133-1189 წწ.) ინგლისის ტახტი დაიკავა და სათავე დაედო პლანტაგენეტების დინასტიას. Crouch, David. The Normans: The History of a Dynasty. Hambledon & London, 2002. Loyd, Lewis C. The Origins of Some Anglo-Norman Families. (Harleian Society Publications, vol. 103) The Society, 1951 (Genealogical Publishing Co., 1980). Regesta Regum Anglo Normannorum, 1066–1154. (Henry William Davis & Robert J. Shotwell, eds) 4v. Clarendon Press, 1913 (AMS Press, 1987). Douglas, David C., The Normans, Folio Society, London, 2002. Villegas-Aristizabal, Lucas, "Anglo-Norman Involvement in the Conquest and Settlement of Tortosa, 1148–1180", Crusades vol. 8, 2009, pp. 63–129. Index of Tenants-in-Chief and the Families Holding of Them in England, The Origins of Some Anglo-Norman Families, Lewis Christopher Loyd, Charles Travis Clay, David Charles Douglas, The Harleian Society, Leeds, 1951
The Road to Hell (სიმღერა)

"The Road to Hell" — კრის რის ორი ნაწილისგან შემდგარი სიმღერა. იგი შეტანილია ამავე სახელწოდების ალბომში. სიმღერა 1989 წელს სინგლის სახით გამოიცა და იყო მუსიკოსის ბრიტანეთში ყველაზე წარმატებული სინგლი, მოხვდა რა ჩარტის #10 პოზიციაზე. სიმღერის მთავარი თემაა იმ პერიოდში ახლად აშენებული ავტოსტრადა M25. 1990 წელს სიმღერის საკუთარი ვერსია ჩაწერა ხორვატულმა ჯგუფმა Parni valjak. სამხრეთ აფრიკულმა ტრიომ Mark Haze, Dozi and Ghapi სიმღერის საკუთარი ვერსია 2013 წელს გამოსცა. Magnet YZ431 Magnet YZ431T Magnet YZ431CD (3") და YZ431CDP (5") Magnet YZ431C სიმღერის ტექსტი[დაარქივებული] საიტზე MetroLyrics ↑ Chart Stats - Chris Rea - The Road To Hell (Part 2). დაარქივებულია ორიგინალიდან — 7 ივლისი 2007. ციტირების თარიღი: 31 January 2009. ↑ „Chris Rea interviewed by Will Hodgkinson, The Guardian, Friday 13 September 2002“. London. 2002-09-13. ციტირების თარიღი: 2009-01-31. ↑ http://www.markhaze.co.za/albums/46/rocking-buddies დაარქივებული 2014-02-22 საიტზე Wayback Machine. Retrieved 4 February 2014
რომანული ბრიტანეთი

რომანული ბრიტანეთი- ეს პერიოდი მოიცავს ახ.წ. 43-450 წლებს, ამ პერიოდში ახლანდელი ინგლისის ტერიტორია შედიოდა რომის ვრცელი იმპერიის შემადგენლობაში. ბრიტანეთის კუნძულის ტერიტორიაზე ძვ.წ. 3000 წელს დასახლდა კელტური წარმოშობის ტომების ძირითადად სამი განშტოება: ბრიტები ინგლისში, კიმრები უელსში და პიქტები - შოტლანდიაში. ძვ.წ. 55-54 წლებში იულიუს კეისარმა (ძვ.წ.100-44) გალიიდან გეზი ბრიტანეთისაკენ აიღო და გაილაშქრა. მან გაიმარჯვა კელტებზე, თუმცა გალიის მსგავსად ბრიტანეთის დაპყრობა ვერ შეძლო. რომის იმპერიის უშუალო შემადგენლობაში ინგლისი 43 წელს შევიდა, იმპერატორ კლავდიუსის(41-54) დროს. დაახლოებით 47 წელს რომაელებმა დააარსეს ქალაქი ლონდონიუმი მდინარე ტემზაზე. დაიწყო რომაული აბანოების მშენებლობა, ამ მხრივ გამოირჩეოდა ქალაქი ბათი. რომაელებმა ვერ შეძლეს თავიანთი გავლენის სფერო გაეფართოებინათ უელსისა და შოტლანდიის ტერიტორიაზე. I საუკუნის 60-იან წლებში იცენთა ტომის დედოფალმა ბუდიოკამ აჯანყება მოაწყო რომაელთა წინააღმდეგ და სათავე დაუდო ამბოხს ლონდონშიც. რომაელებს მოსვენებას არ აძლევდნენ შოტლანდიელი პიქტები, რამდენიმეჯერ რომაელები გადავიდნენ შოტლანდიაში, თუმცა ყველა ლაშქრობა წარუმატებლად დამთავრდა. ახ.წ. 122-124 წლებში იმპერატორ ადრიანეს(117-137) ბრძანებით აიგო 800 კილომეტრიანი კედელი რაც ინგლის-შოტლანდიის საზღვრად ითვლებოდა და მიზნად ისახავდა ლეგიონის პიქტებისაგან დაცვას. მე-IV საუკუნეში რომაელებმა ინგლისში ქრისტიანობაც გაავრცელეს. მე-V საუკუნეში რომს ბარბაროსულმა ტომებმა გადაუარეს და რომაელები იძულებულნი გახდნენ დაეტოვენინათ ინგლისის ტერიტორია, რომელსაც ვეღარ აკონტროლებდნენ. ამის შემდეგ ინგლისი გერმანულმა ტომებმა, ანგლო-საქსებმა დაიპყრეს და დაიწყო ანგლო-საქსონური პერიოდი.
Tycho (მუსიკოსი)

სკოტ ჰანსენი (დ. 15 აპრილი 1976/1977), ცნობილი სასცენო ფსევდონიმით Tycho — ამერიკელი ემბიენტური მუსიკის შემსრულებელი და პროდიუსერი. აგრეთვე ცნობილია, როგორც ISO50 - ფოტოგრაფი და დიზაინერი. მის მუსიკას ახასიათებს დაუნტემპოს სტილის ძველებური სინთეზატორები და ემბიენტური მელოდიები. მისი მუსიკის სტილი ძალიან ორგანულია. კომპოზიციებში გამოიყენება ადამიანური ცხოვრების ელემენტები - ამინდის პროგნოზები, საუბრები ან სუნთქვა. Sunrise Projector (2004, Gammaphone Records) Past is Prologue (2006, Merck Records) Dive (2011, Ghostly International) Awake (2014, Ghostly International) Epoch (2016, Ghostly International) The Science of Patterns (2002/2007, დამოუკიდებელი/Gammaphone-ზე გამოცემა) Fragments / Ascension (2013, Ghostly International, Thievery Corporation-თან ერთად) "Past is Prologue" 12" სემპლერი (2006, Merck Records) "Adrift/From Home" (2008, Ghostly International) "The Daydream/The Disconnect" (2007, Ghostly International) "Coastal Brake" (2009, Ghostly International) "Hours" (2011, Ghostly International) "Dive (Radio Edit)" (2011, Ghostly International) "Dive" (2012, Ghostly International) "Awake" (2013, Ghostly International) "Montana" (2014, Ghostly International) "Spectre" (2014, Ghostly International) Little Dragon - "Little Man" (Tycho Remix) ულრიხ შნაუსი - "I Take Comfort In Your Ignorance" (Tycho Remix) Thievery Corporation - "Fragments" (Tycho Remix) ოფიციალური საიტი Tycho @ Ghostly International Spin-ის მიერ მიმოხილული ალბომი Dive დაარქივებული 2013-12-01 საიტზე Wayback Machine. Wired Tours Tycho Studio ↑ "I am Scott Hansen, Ask Me Anything" Reddit. ↑ ISO50 Blog - About ISO50 ↑ Ghostly International - ISO50. დაარქივებულია ორიგინალიდან — 2015-05-04. ციტირების თარიღი: 2014-03-14. ↑ ISO50 Portfolio. დაარქივებულია ორიგინალიდან — 2014-03-13. ციტირების თარიღი: 2014-03-14. ↑ Tycho - "Awake" Release Details. დაარქივებულია ორიგინალიდან — 2016-03-07. ციტირების თარიღი: 2014-03-14. ↑ Tycho presents Epoch. დაარქივებულია ორიგინალიდან — ოქტომბერი 3, 2016. ციტირების თარიღი: March 9, 2017. ↑ Tycho Music დაარქივებული 2011-10-27 საიტზე Wayback Machine. . ISO50. ↑ Little Dragon - Little Man (Remix). Soundcloud. ↑ Ulrich Schnauss -I Take Comfort In Your Ignorance (Remix). Soundcloud. ↑ Thievery Corporation - Fragments (Remix). Soundcloud.
ბეარ-კრიკი (აუტაგამის ოლქი)

ბეარ-კრიკი (ინგლ. Bear Creek) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 448 ადამიანს შეადგენდა, სიმჭიდროვე 188.0 კაცი/კმ². ფართობი 50,3 კმ². აშშ-ის ბიუროს აღწერის მონაცემებით, სოფლის ფართობი შეადგენს 2,38 კმ²-ს. აქედან, ხმელეთს ფართობის მთლიანი ნაწილი უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ბლეკ-კრიკი (უისკონსინი)

ბლეკ-კრიკი (ინგლ. Black Creek) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 1 316 ადამიანს შეადგენდა, სიმჭიდროვე 493.3 კაცი/კმ². ფართობი 2,69 კმ². აშშ-ის ბიუროს აღწერის მონაცემებით, სოფლის ფართობი შეადგენს 2,69 კმ²-ს. აქედან, 2,67 კმ² ხმელეთს, ხოლო 0,3 კმ² წყალს უჭირავს. ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
კომბაინდ-ლოკსი (უისკონსინი)

კომბაინდ-ლოკსი (ინგლ. Combined Locks) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 13 328 ადამიანს შეადგენდა, სიმჭიდროვე 751.4 კაცი/კმ². ფართობი 4,90 კმ². აშშ-ის ბიუროს აღწერის მონაცემებით, სოფლის ფართობი შეადგენს 50,3 კმ²-ს. აქედან, 4,43 კმ² ხმელეთს, ხოლო 0,47 კმ² წყალს უჭირავს. ოფიციალური საიტი ↑ https://www.zip-codes.com/city/wi-combined-locks.asp ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
The City (ალბომი)

The City — ბერძენი კომპოზიტორ ვანგელისის 1990 წლის სტუდიური ალბომი. ცნობილია, რომ იგი რომის ერთ-ერთი სასტუმროს ნომერში იქნა ჩაწერილი, სადაც მუსიკოსი რომან პოლანსკის ფილმ „მწარე მთვარის“ პრემიერაზე ჩავიდა (მას ეკუთვნის ამ ფილმის მუსიკის ავტორობაც). The City ერთგვარი კონცეპტუალური ალბომია, რომელშიც ჟღერს ფრაგმენტები ქალაქის ცხოვრებიდან და ქალაქის ატმოსფეროს სხვადასხვა ელემენტის ქარაგმები. Dawn – 4:16 Morning Papers – 3:55 Nerve Centre – 5:30 Side Streets – 4:12 Good to See You – 6:51 Twilight – 4:57 Red Lights – 3:55 Procession – 9:33 ↑ Connolly, Dave. Review: The City. Rovi Corporation. ციტირების თარიღი: 27 October 2010. ↑ Scaruffi, Piero. (1999)Vangelis. pieroscaruffi.com. ციტირების თარიღი: September 10, 2013.
And Yet

„And Yet“ — მუსიკოს სტინგის სიმღერა და მეორე სინგლი 2013 წლის, ალბომიდან The Last Ship. გამოვიდა 2013 წლის 12 აგვისტოს. პრომოკამპანიის ფარგლებში 6 სექტემბერს გავრცელდა მისი ტექსტიანი ვიდეო. ↑ http://sting.com/news/title/stings-new-single-practical-arrangement-is-available-now-on-itunes ↑ http://www.youtube.com/watch?v=7qV7nM83IBQ
არქეები

არქეები (ლათ. Archaea; ძვ. ბერძნ. ἀρχαῖος — ძველისძველი, ძველი) — ბირთვისა და მემბრანული ორგანელების არმქონე ერთუჯრედიანი მიკროორგანიზმების დომენი კლასიფიკაციის სამდომენიანი სისტემის მიხედვით. ადრე არქეებს აერთიანებდნენ ერთიან ჯგუფში ბაქტერიებთან და მათ არქიბაქტერიები ეწოდებოდათ, თუმცა ამჟამად ასეთი კლასიფიკაცია მოძველებულად მიიჩნევა: დადგენილია, რომ არქეებს აქვთ დამოუკიდებელი ევოლუციური ისტორია და ხასიათდებიან მრავალი ბიოქიმიური თავისებურებებით, რომლებიც განასხვავებენ მათ სიცოცხლის სხვა ფორმებისაგან. დღეისათვის არქეები იყოფა 5 ტიპად. ამ ჯგუფებიდან ყველაზე მეტად შესწავლილია კრენარქეოტები და ევრიარქეოტები. არქეები და ბაქტერიები ზომითა და უჯრედების ფორმით ჰგვანან ერთმანეთს, თუმცა ზოგიერთ არქეებს აქვთ მეტად უჩვეული ფორმა, მაგალითად, აღსანიშნავია Haloquadratum walsbyi-ის ბრტყელი და კვადრატული უჯრედები. მათი ზოგიერთი გენი და მეტაბოლიტური გზები აახლოვებს მათ ეუკარიოტებთან. არქეების სხვა ბიოქიმიური ასპექტები უნიკალურია. არქეების დიდი ნაწილი ქემოავტოტროფებია. ისინი ეუკარიოტებზე უფრო მეტ ენერგიის წყაროს იყენებენ. მარილგამძლე არქეები — ჰალოარქეები ენერგიის წყაროს სახით იყენებენ მზის შუქს, არქეების სხვა სახეობები ფოკუსირებენ ნახშირბადს. არქეები უსქესოდ მრავლდებიან. ბაქტერიებისა და ევკარიოტებისაგან განსხვავებით არქეების არცერთი ცნობილი სახეობა არ აყალიბებს სპორას. თავდაპირველად არქეებს ექსტრემოფილებად მიიჩნევდნენ, თუმცა შემდეგ ისინი აღმოაჩინეს ნიადაგში, ოკეანეში, ჭაობში, ადამიანის სწორ ნაწლავში. არქეები განსაკუთრებით ბევრია ოკეანეში, და შესაძლოა, პლანქტონური არქეები წარმოადგენენ ამჟამად მცხოვრებ ორგანიზმთა ყველაზე მრავალრიცხოვან ჯგუფს. ჩვენ დროში არქეები როლს თამაშობენ ნახშირბადისა და აზოტის წრებრუნვაში. არქეების არცერთი ცნობილი წარმომადგენელი არ არის პარაზიტი თუ პათოგენური ორგანიზმი, თუმცა ხშირად არიან მუტუალისტები და კომენსალები. მათი ზოგიერთი წარმომადგენელი წარმოადგენს მეთანოგენებს და ბინადრობენ ადამიანისა და ცხოველების კუჭ-ნაწლავის ტრაქტში, სადაც მეტად მრავალრიცხოვანნი არიან და ეხმარებიან საჭმლის მონელებას. შეგიძლიათ იხილოთ მედიაფაილები თემაზე „არქეები“ ვიკისაწყობში. არქეები — სტატია ენციკლოპედია ბრიტანიკიდან (ინგლისური)